**Ķekavas novada pašvaldības**

**pirmsskolas izglītības iestādes “Ieviņa” pašnovērtējuma ziņojums**

|  |  |
| --- | --- |
| Ķekavā, 2023. gada 1.septembrī |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Ķekavas novada pašvaldības izpilddirektore |  |  |
| (dokumenta saskaņotāja pilns amata nosaukums) | | |
| ( \*) |  | Jolanta Jansone |

**DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās izglītības programma | 01011111 | Gaismas iela 25, Ķekava, Ķekavas pagasts, Ķekavas novads | V\_4357 | 2021. gada 29. marts | 417 | 412 |
| Speciālā pirmsskolas izglītības programma izglītojamiem ar valodas traucējumiem. | 01015511 | Gaismas iela 25, Ķekava, Ķekavas pagasts, Ķekavas novads | V\_6488 | 07.12.2022 | 1 | 1 |
| Speciālā pirmsskolas izglītības programma izglītojamiem ar jauktiem attīstības traucējumiem. | 01015611 | Gaismas iela 25, Ķekava, Ķekavas pagasts, Ķekavas novads | V\_6898 | 19.04.2023 | 1 | 1 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā) – 5 audzēkņi.
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc. g. (līdz 31.05.2023.) | 2 | Iestādē bija aktuālas 2 pedagogu vakances. Lai nodrošinātu grupu darbību, tika atsaukti darbā divi pensionētie darbinieki. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc. g. (līdz 31.05.2023.) | 6 | 4 – logopēdi,  1 – psihologs,  1 – medmāsa. |

1. **Izglītības iestādes darbības pamatmērķi un prioritātes**
   1. Izglītības iestādes misija –

Radoša, ieinteresēta un uz jēgpilnu rezultātu virzīta komanda, kas kopīgi strādā, lai sekmētu vispusīgu bērnu attīstību, respektējot viņu intereses, vajadzības un spējas, aktualizējot viņu pieredzi un liekot pamatus vērtībās balstītu ieradumu veidošanai.

* 1. Izglītības iestādes vīzija par izglītojamo –

Ķekavas novada pašvaldības pirmsskolas izglītības iestādes „Ieviņa” vīzija - zinātkāri bērni, kuri ieinteresēti un ar prieku mācās izzinošā un attīstošā vidē, gūstot pieredzi par sevi, citiem, apkārtējo pasauli un savstarpējo mijiedarbību tajā.

* 1. Izglītības iestādes vērtības cilvēkcentrētā veidā –

Ķekavas novada pašvaldības pirmsskolas izglītības iestādes „Ieviņa” galvenā vērtība ir radošs, uz sadarbību, attīstību un izaugsmi vērsts pedagogs, kurš skaidri apzinās: „Es esmu „īstajā vietā” un mans aicinājums ir darbs ar bērniem!”

* 1. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Dabas un priekšmetu dabā radoša pielietošana dažādu mācību jomu zināšanu apguvē, balstoties uz kompetenču pieeju | a) kvalitatīvi -   * “Brīvdabas pedagoģija” kursu organizēšana izglītības iestādē, lai bagātinātu pedagogu izpratni un pieredzi; * “Eko dobes” un/vai “Kukaiņu mājas” izveide kopā ar grupas bērnu vecākiem katrā atbilstošās grupas rotaļu laukumā; * dalīšanās savstarpējā pedagogu pieredzē, vadot āra nodarbības. Akcents uz ideju daudzveidību (kā un ko jēgpilni darīt ar bērniem ārā) par tēmu -“Brīvdabas pedagoģija”. | Izvirzītās prioritātes sasniedzamie rezultāti ir sasniegti.   * Mācību gada sākumā visi PII “Ieviņa” pedagogi piedalījās kursos “Brīvdabas pedagoģija”, kurus organizēja A. Ieriķe. Papildus šiem kursiem vairāki no iestādes pedagogiem piedalījās dažādos projektos, semināros, pieredzes apmaiņā saistībā ar šo tēmu un ar vērtīgākajām idejām dalījās ar pārējiem iestādes pedagogiem. * Inga Burve – Projekts saistībā ar “Brīvdabas pedagoģiju” Dānijā un Norvēģijā * Liene Gudļevska - Ziemeļeiropiešu brīvdabas pedagoģijas entuziastu konference * Velga Ulnicāne, Vija Urbiņa, Iveta Karlsone – pieredzes apmaiņa “Āra nodarbības” Baldones PII ’’Vāverīte’’ * Balstoties uz A. Ieriķes kursos gūto informāciju, apkopoti dažādi materiāli, kurus pedagogi izmanto, organizējot āra nodarbības. * PII “Ieviņa” izveidota viena “Kukaiņu māja”; * Ir iegādātas četras lielas “Eko dobes”, taču tās nav uzstādītas Iestādes rekonstrukcijas darbu dēļ. * Iestādes pedagogi dalījušies savstarpējā pieredzē plānojot un organizējot āra nodarbības. Pēc katras nodarbības sniegta atgriezeniskā saite, piedaloties nodarbības vadītājam, nodarbības vērotājiem, metodiķei un vadītājas vietniecei. |
|  | b) kvantitatīvi –   * atjaunot informatīvos materiālus jeb “informācijas stendus” par populārākajiem un bērniem aktuālākajiem augiem visā iestādes teritorijā; | Izvirzītās prioritātes sasniedzamie rezultāti ir daļēji sasniegti.   * Jāturpina izstrādāt didaktiskais izziņas materiāls par kokiem/ krūmiem Iestādes teritorijā un pēc Iestādes rekonstrukcijas darbu veikšanas izziņas materiāli jāizvieto tiem atbilstošās vietās. |
| Nr.2  Estētiskas darba un mācību vides izveidošana grupā | a) kvalitatīvi –   * turpināt iekārtot estētisku darba un mācību vidi grupā (4 mācību jomu centri); * regulāri papildināt un izvietot jēgpilnus, bērnam saistošus didaktiskos materiālus (aktivitātes) mēneša tēmas ietvaros katrā mācību jomu centrā; * izstrādāt un izvietot grupas dekorācijas gadalaika vai latviešu gadskārtu ieražu svētku noskaņās ar vai bez bērnu palīdzības; | Izvirzītās prioritātes sasniedzamie rezultāti ir sasniegti.   * Pedagogi, iespēju robežās, ir iekārtojuši mācību vidi četros mācību jomu centros. Tika organizēta PII ’’Ieviņa’’ pedagogu savstarpējā dalīšanās pieredzē saistībā ar grupas iekārtošanu mācību jomu centros, izstaigājot visas Iestādes grupas. Uzlabojušies rādītāji “runājošo sienu” izveidē un tematisko (didaktisko) materiālu izstrādē. Vajadzības gadījumā tika piesaistīta Iestādes metodiķe. * Izvirzītajai prioritātei uzmanību pievērsa arī mācīšanās konsultanti eksperti viesošanās laikā PII “Ieviņa”, sniedzot idejas un savu skatījumu grupas vides iekārtošanā. * Turpinās regulāra pieredzes apmaiņa starp visiem iestādes pedagogiem saistībā ar didaktisko materiālu (aktivitāšu) izstrādi WhatsApp lietotnē (fotogrāfiju formātā). |

|  |  |  |
| --- | --- | --- |
|  | b) kvantitatīvi   * turpināt papildināt 36 tematisko mapju saturu ar pedagogiem, t.sk. bērniem, aktuāliem, jēgpilniem un noderīgiem mācību materiāliem. | Izvirzītās prioritātes sasniedzamie rezultāti ir sasniegti.   * Iestādes pedagogi izmanto šo mapju saturu nodarbību plānošanā un organizēšanā. Tematisko mapju saturs jāturpina regulāri papildināt un atjaunot. |
| Nr.3  Grupas pedagogu izvirzīts, atbilstošajam vecumposmam un grupas īpatnībām pielāgots uzdevums | a) kvalitatīvi –   * katras grupas pedagogi mērķtiecīgi izvirza atbilstošajam vecumposmam un grupas īpatnībām pielāgotu uzdevumu un plāno, veic atbilstošas darbības šī uzdevuma sasniegšanai. | Izvirzītās prioritātes sasniedzamie rezultāti ir sasniegti.   * Pedagogi patstāvīgi un mērķtiecīgi pielāgoja mācību gada uzdevumu konkrēti viņu grupas bērnu vecumposma īpatnībām. Uzdevumi bija saistīti ar reālās dzīves notikumiem, jēgpilni un reāli sasniedzami. * Pedagogi mācās pareizi formulēt konkrēto mācību gada prioritāti un definē soļus tās sasniegšanā. * Šī metode ļauj veiksmīgi iesaistīt grupas pedagogus mācību gada prioritāšu izvirzīšanā un tiks izmantota arī turpmāk. |
| b) kvantitatīvi –   * mācību gada noslēguma pedagoģiskajā sēdē pedagogi izstrādā prezentācijas slaidu un to prezentē, iepazīstinot pārējos iestādes pedagogus ar metodēm un paņēmieniem, kas tika izmantoti, izvirzītā uzdevuma sasniegšanā. | Izvirzītās prioritātes sasniedzamie rezultāti ir sasniegti.   * Iestādes pedagogi dalās savstarpējā pieredzē, izvirzot dažādas mācību gada prioritātes un stāstot par pozitīvajiem un negatīvajiem aspektiem šo uzdevumu sasniegšanas procesā. * Pedagogiem uzlabojās prasme strādāt ar IT un prasme uzstāties publikas priekšā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Audzēkņu iesaistīšana mācību vides veidošanā saistībā ar mēneša tēmu. | a) kvalitatīvi   * audzēkņu iesaistīšana grupas vizuālā noformējuma radīšanā; * audzēkņu iesaistīšana grupas noteikumu tapšanā; * audzēkņu iesaistīšana mācību jomu “runājošo” sienu noformēšanā un didaktisko materiālu izstrādē. |  |
| b) kvantitatīvi   * Kritiskā domāšana un problēmrisināšana: bērns mācās pieņemt lēmumus, izdarīt izvēles; * Jaunrade un uzņēmējspēja: bērns izdomā vairākas risinājuma iespējas ierastu darbību veikšanai, izrāda iniciatīvu, mācās apzināties sevi kā aktīvu un radošu personību; * Pašvadīta mācīšanās: mācās izvirzīt savas darbības mērķi, plānot darbību, lai īstenotu ieceri, darbojas patstāvīgi, ar atbalstu pārvar grūtības, mācās paveikt uzticēto pienākumu, lepojas ar saviem sasniegumiem; * Sadarbība: bērns izsaka savas domas un jūtas, mācās uzklausīt citus un izteikt savu viedokli; * Pilsoniskā līdzdalība: bērns piedalās kārtības un drošības noteikumu izveidē un apspriešanā. Mācās darboties videi draudzīgi, izvēloties darbam atbilstošus resursus un saudzīgi tos lietojot. |  |
| Nr.2  Izpratnes veidošana par iekļaujošo izglītību un audzēkņu ar speciālajām vajadzībām veiksmīga iekļaušana pirmsskolas izglītības iestādē. | a) kvalitatīvi   * savlaicīga speciālo vajadzību diagnostika un atbilstoši atbalsta pasākumi; * metodisko materiālu izstrāde atbilstoši traucējuma veidam; * audzēkņu ar speciālajām vajadzībām iekļaušana grupas vidē (metode, aktivitāte, spēle, vides iekārtošana) | * Savlaicīgi organizēta sapulce par speciālo vajadzību izvērtēšanu grupu pedagogiem kopā ar Atbalsta personālu. Noteikts termiņš speciālo vajadzību izvērtēšanai. * Atbalsta personāls ir pilnā sastāvā – speciālais pedagogs, psihologs, trīs logopēdi. * Ir izvirzīta Atbalsta personāla vadītāja, kura mērķtiecīgi organizē komandas darbu. |
| b) kvantitatīvi   * pedagogu profesionālās kompetences pilnveide (kursi, seminārus, konferences) | * Trīs grupu pedagogi no š.g. oktobra līdz decembrim apgūst 80 stundu kursus "Mācību procesa īstenošana speciālās izglītības programmās”. |
| Nr.3  Kompetencēs balstīta lasītprasmes veicināšana visos pirmsskolas izglītības posmos. | a) kvalitatīvi   * “Valodas centriņš” * prezentācija “Burtiņu apguves/ lasītprasmes veicināšana manā grupā” | * Š.g. 21. oktobrī PII “Ieviņa” kolektīvs devās pieredzes apmaiņas braucienā uz Talsu PII “Pīlādzītis”, vērot mācību vides (t.sk. valodas centriņa) iekārtojumu. |
| b) kvantitatīvi   * pedagogu profesionālās kompetences pilnveide (kursi, semināri); | * Š.g. oktobra vidū PII “Ieviņa” logopēdi organizē meistarklasi bērnu lasītprasmes veicināšanai visiem iestādes pedagogiem. |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē atbalsta komanda (logopēdi, psihologs) veic papildus darbu ar izglītojamiem, kam ir zemi mācību sasniegumi. | * Atbalsta komandas sastāvam pievienot speciālo pedagogu, kurš būtu kompetents veikt papildus darbu ar izglītojamiem, kam ir zemi mācību sasniegumi. * Akcentēt vecāku lomu viņu bērnu izglītošanā un motivēt viņus vairāk piedalīties šajā procesā. |
| Izglītības iestāde mācību gada noslēgumā izstrādā un izsūta aptaujas anketu izglītojamo vecākiem, lai noskaidrotu vecāku vērtējumu par Izglītības iestādes darbību un izglītības procesu. Izglītības iestāde iegūtos datus izvērtē un nepieciešamības gadījumā pilnveido savu darbību atbilstoši saņemtajai atgriezeniskajai saitei. |  |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. | Izglītības iestādes administrācijas pārstāvjiem jāturpina nodarbību vērošana ne mazāk kā 90% pedagogiem, lai iegūtu objektīvu informāciju par mācīšanas un mācīšanās procesa kvalitāti visās Izglītības iestādes grupās. |
|  | Izstrādāt formatīvās vērtēšanas metodiskos ieteikumus. |
| 2023./ 2024. mācību gada sākumā atbalsta komanda ir pilnā sastāvā. | Atbalstīt un motivēt speciālo pedagogu, kurš tikko uzsācis studijas šajā jomā!  Veicināt atbalsta komandas pārstāvju sekmīgu sadarbību un komunikāciju gan ar izglītojamiem, viņu vecākiem, grupu pedagogiem, Izglītības iestādes pārstāvjiem, kā arī savstarpēji vienam ar otru. Nodrošināt mērķtiecīgas un regulāras sanāksmes, sapulces un individuālās tikšanās. |
| 2022./ 2023. mācību gadā Izglītības iestāde apkopo savu pieredzi un aktīvi dalās ar to ar citām izglītības iestādēm un to pārstāvjiem:   * Izglītības iestādē viesojās pārstāvji no PPII “Ketes māja” un vēroja M. Vīgantes atklāto nodarbību; * Izglītības iestādē viesojās mācīšanās konsultantes – ekspertes no vairākām Latvijas pirmsskolas izglītības iestādēm un visās iestādes grupās vēroja atklātās nodarbības; * M. Vīgante prezentē savu metodisko materiālu Salaspils Novada ’’Ideju Birža 2023’’; * Lana Bērziņa, Kristīne Jeronoviča **–** organizējušas pieredzes apmaiņas pasākumu "Pārsteiguma moments mūzikas nodarbībās pirmsskolā’’ vairāku PII mūzikas skolotājām   uzrakstītas vairākas publikācijas žurnālā “Pirmsskolā” | Jāturpina pilnveidot zināšanas par lietpratībā balstīto mācību saturu visiem iestādes pedagogiem. Īpaši jāmotivē pieredzes bagātie pedagogi, kuri labprātāk izvēlas strādāt, vadoties pēc sev ērtākām, nevis aktuālākajām metodēm. Jāturpina organizēt dažādi kursi un semināri pieredzes bagātināšanai un jāturpina dalīties savstarpējā pieredzē. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  | Aktualizēt Izglītības programmu, izmantojot dažādus aktuālos pētījumus pedagoģijā, profesionāļu redzējumu un viedokli, tādējādi izglītības programmas izglītojamiem nodrošinot iespējas apgūt mūsdienīgas nepieciešamās zināšanas, prasmes un kompetences. |
|  | Padziļinātāk iepazīstināt audzēkņu vecākus ar izglītības programmas mērķiem un sasniedzamajiem rezultātiem. |
| Mērķtiecīgi tiek organizēta pedagogu savstarpējā sadarbība un dalīšanās labajā praksē, piemēram, mācību jomu centru iekārtošanā un “runājošo sienu” izveidē. Papildus tam, pedagogi izmanto kopīgo WhatsApp grupu un dalās savstarpēji dalās ar veiksmīgām un radošām idejām darbam ar bērniem. | * Iedrošināt pedagogus vairāk dalīties ar savu labo praksi ne tikai Iestādes, bet arī novada mērogā. * Pievērst uzmanību “Latvijas” stūrīša iekārtošanai; |
| Izglītības iestādē mērķtiecīgi tiek īstenoti daudzveidīgi pasākumi. Tos organizē gan grupu pedagogi, gan ārpus grupu pedagogi. Iespēju robežās pasākumu plānošanā un/vai organizēšanā tiek iesaistīti arī audzēkņu vecāki. Daudzi no pasākumiem notiek sadarbībā ar Ķekavas novada pašvaldības iestādēm (policija, muzejs, bibliotēka u.c.). | Saglabāt līdzšinējās tradīcijas un iespēju robežās ieviest jaunas. Analizēt īstenoto pasākumu efektivitāti un mācīties no gūtās pieredzes, veiksmēm un neveiksmēm. |
| Savlaicīgi un mērķtiecīgi tiek organizētas mācību gada sākuma pedagoģiskās sēdes un mācību gada noslēguma pedagoģiskās sēdes. Vienmēr tiek aktualizētas gada prioritātes, kā arī organizēta atgriezeniskā saite par paveikto saistībā ar izvirzītajām prioritātēm. |  |
|  | * Jāatbalsta speciālais pedagogs, kurš uzsācis studijas šajā jomā; * Jāturpina mērķtiecīga sadarbība starp atbalsta personāla pārstāvjiem; * Jānodrošina Izglītības iestādes pedagogiem atbilstoša profesionālās kompetences pilnveide;   Pēc iespējas vairāk Izglītības programmas īstenošanā jāiesaista izglītojamo vecāki. |

**4. Informācija par lielākajiem īstenotajiem projektiem par 2022./2023. mācību gadā**

* 1. Projekta īsa anotācija un rezultāti -

**Erasmus + programmas 2022. gada 2. kārtas projekts Superexplorers Go Into Nature! (Tulk. “Superpētnieki dodas dabā”). Projekta ietvaros tiek organizēti četri dažādi brīvdabas pedagoģijas kursi Barselonā, Limasolā, Tenerifē. Šajā projektā piedalās seši pedagogi no Ķekavas novada pašvaldības pirmsskolas izglītības iestādes “Ieviņa”. Pedagogi dodas uz kursiem, pēc tam ar iegūto pieredzi, zināšanām, metodēm dalās Iestādes sociālā tīkla Facebook lapā - Ķekavas novada pašvaldības pirmsskolas izglītības iestāde “Ieviņa”, Ķekavas novada avīzē, elektroniskajā izdevumā “Pirmsskolā”, kā arī organizē meistarklases Izglītības iestādē pārējiem pedagogiem. Līdz 2023. gada novembrim tiks īstenoti visi četri plānotie Erasmus+ programmas braucieni. Plānotie rezultāti – zināšanu, metodisko paņēmienu un vērtīgu ideju gūšana par tēmu brīvdabas pedagoģija un iegūtās pieredzes izmantošana āra nodarbību plānošanā un organizēšanā.**

* 1. Projekta īsa anotācija un rezultāti –

Angļu valodas skolotāja Inga Burve kopā ar “7. grupas” audzēkņiem piedalījās **eTwinning Ziemassvētku projektā "Joy of Christmas”.** Audzēkņi darināja Ziemassvētku apsveikumu kartiņas un izsūtīja tās uz vairākām skolām un bērnudārziem Grieķijā, Ungārijā un citās Eiropas valstīs. Piedaloties šajā projektā, arī paši “7. grupas” audzēkņi saņēma apsveikumus no vairākām Eiropas skolām un bērnudārziem Ziemassvētkos.

1. **Informācija par institūcijām, ar kurām noslēgti sadarbības līgumi** 
   1. Slēgts dotācijas līgums ar Valsts izglītības attīstības aģentūru (VIAA) saistībā ar Erasmus + programmas **2022. gada 2. kārtas projekta “**Superexplorers Go Into Nature!” **īstenošanu.**
   2. Ķekavas novada pašvaldība slēgusi sadarbības līgumu ar centru “Dardedze” par projekta “Džimbas drošības programma” īstenošanu Ķekavas novada pašvaldības pirmsskolas izglītības iestādē “Ieviņa”. Šo programmu īsteno viens PII “Ieviņa” pārstāvis.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).
3. Sekmīgas sadarbības veicināšana starp trīs iesaistītajām pusēm –

* radīt izglītības iestādē tādus apstākļus un organizēt dažāda veida pasākumus, kuros būtu iespēja bērniem piedalīties kopā ar vecākiem;
* iesaistīt vecāku padomes pārstāvjus nozīmīgu lēmumu, kas saistīti ar izglītības iestādi, bērnu labklājību, apspriešanā un pieņemšanā;
* piedāvāt iespēju audzēkņu vecākiem izteikt savu viedokli un/ vai sniegt ieteikumus (aptauju, individuālo konsultāciju, sapulču, pārrunu formā) saistībā ar notiekošo grupā vai izglītības iestādē kopumā;
* piedāvāt iespēju piedalīties tiešsaites semināros, kas saistīti ar aktuāliem jautājumiem par dažādām ar bērnu saistītām tēmām;
* turpināt akcentēt ģimenes, tās vērtību un tradīciju nozīmi bērna dzīvē;

1. Izglītojamā izpratnes veidošana par Latvijas nacionālajām vērtībām – simboliku, tautas tradīcijām, gadskārtu ieražu svētkiem, sabiedriskās dzīves norisēm un piederības sajūtas Latvijas valstij veicināšana.

* organizēt izglītības iestādē dažāda veida pasākumus, kas veicinātu izglītojamā patriotisma jūtu veidošanos;
* veidot kultūridentitāti attīstošu vidi iestādē;
* organizēt latviešu gadskārtu ieražu svētku pasākumus, akcentējot latviešu tautas tradīcijas;
* plānot un organizēt ekskursijas uz nozīmīgākajām Latvijas apskates objektiem;
* veicināt aktīvu līdzdalību sava novada, valsts tradīciju atbalstīšanā (novada svētku pasākumi, konkursi u.c.)

3) Veicināt skolēnu ar speciālajām vajadzībām iekļaušanu pirmsskolas izglītības iestādē

* Nodrošināt audzēkņiem vienlīdzīgas iespējas mācību satura apguvē;
* Nodrošināt kvalitatīvu un efektīvu pedagogu sagatavošanas sistēmu iekļaujošās izglītības īstenošanai;
* Veicināt savlaicīgu speciālo vajadzību diagnostiku visos pirmsskolas izglītības posmos;
* Veicināt sabiedrības (īpaši – pedagogu, pedagogu palīgu un audzēkņu) attieksmes maiņu un izpratni par iekļaujošo izglītību.
  1. 2-3 teikumi par galvenajiem secinājumiem pēc mācību gada izvērtēšanas.

Gandarījums par paveikto pašvērtējuma periodā. Tika organizēti vairāki pasākumi ar audzēkņu vecāku līdzdalību (dažādi tematiskie pasākumi, vecāku padomes sēde, audzēkņu vecāku anketēšana mācību gada noslēgumā u.c. nozīmīgi pasākumi). Gūti vērtīgi ieteikumi un rekomendācijas no audzēkņu vecāku puses turpmākā darba veikšanai, uzlabošanai, kas, iespēju robežās, tiek ņemti vērā un realizēti.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

* **Inga Burve** – piedalījusies starptautiskos projektos – Dānijā, Norvēģijā un eTwinning Ziemassvētku projektā “Joy of Christmas’’, organizējusi pieredzes apmaiņas pasākumu PII “Ieviņa” - ’’Kā izmantot Bee – Bot robotbites nodarbībā ar dabaszinātņu mācību jomas dominanti’’, uzrakstījusi pieteikumu Erasmus+ projektam Superexplorers Go Into Nature! **(Tulk. “Superpētnieki dodas dabā”),** un saņēmusi tā īstenošanas apstiprinājumu, ieguvusi maģistra grādu izglītības vadībā.
* **Madara Vīgante** – ieguvusi pedagoga profesionālās darbības II kvalitātes pakāpi, piedalījusies Salaspils Novada ’’Ideju Birža 2023’’, vadījusi nodarbību pieredzes apmaiņas pasākumā PII “Ieviņa” – ’’Kā izmantot Bee – Bot robotbites nodarbībā ar dabaszinātņu mācību jomas dominanti’’, uzrakstījusi publikāciju žurnālam ’’Pirmsskolā’’, beigusi Skola2030 kursus ’’IT mentori’’.
* **Anita Kampa, Lana Bērziņa, Kristīne Jeronoviča, Viktorija Jumiķe** – Gatavojušas bērnus Novada dziedāšanas svētkiem ’’Odziņa 2023’’, rādījušas teātra izrādi ’’Kas dēj olas Lieldienās?’’ Ķekavas Aprūpes centrā.
* **Lana Bērziņa, Kristīne Jeronoviča** – organizējušas pieredzes apmaiņas pasākumu PII “Ieviņa” - “Pārsteiguma moments mūzikas nodarbībās pirmsskolā’’ vairāku novadu PII mūzikas skolotājām.
* **Ieva Arāja – Videniece, Marika Zālīte** – organizēja fotoorientēšanos Latvijas Veselības sporta nedēļas ietvaros, vadīja sportiskas aktivitātes PII ’’Ieviņa’’ kolektīvam Eiropas Sporta nedēļas ietvaros, organizēja Olimpisko sporta dienu 2023.
* **Indra Kļaviņa** – Ieguvusi pedagoga profesionālās darbības II kvalitātes pakāpi.
* **Liene Gudļevska** – ’’Džimbas drošības programmas’’ īstenotāja.
* **Egija Šķēle, Ineta Bērziņa** – uzrakstījušas publikāciju žurnālam ’’Pirmsskolā’’.
* **Kristīne Lapiņa** – Beigusi IIC kursus ’’Mācīšanās konsultants – eksperts’’ un Skola2030 kursus ’’IT mentori’’, organizēja viktorīnu ’’Mini pa seši!’’.
* **Jolanta Bula** – ieguva skolotāja kvalifikācija ar izcilību.

Lepojamies par redzamo – Ķekavas novada pašvaldības pirmsskolas izglītības iestādes “Ieviņa” labā prakse tiek rādīta arī ārpus novada mēroga. Šajā mācību gadā slēgti vērtīgi līgumi ar dažādām instancēm un pieteikta dalība nozīmīgos projektos. PII “Ieviņa” komanda kļūst spēcīgāka un virzās uz vienotu mērķi – augt un attīstīties!

* 1. Izglītības iestādes galvenie secinājumi par izglītojamo sniegumu ikdienas mācībās

Vairāk kā 80% 2. posma audzēkņi mācību gada noslēgumā visās mācību jomās sasnieguši vērtējumu – turpina apgūt (T) vai apguvis (A). Audzēkņi, kuri noslēguši pirmsskolas izglītības programmas apguves 3. posmu, paaugstinājuši savus rezultātus līdz vērtējumam apguvis (A) vai apguvis padziļināti (P).

Audzēkņiem ar speciālajām vajadzībām, tiek nodrošināts individuālais atbalsts un individuālā izglītības apguves plāna izstrāde.

Nepieciešams uzlabot rezultatīvos rādītājus talantīgajiem bērniem no vērtējuma apguvis (A) uz vērtējumu apguvis padziļināti (P). Un svarīgi turpināt veikt regulāru darbu pie bērnu runas un valodas izkopšanas, sadarbībā ar logopēdiem.

Ķekavas novada pašvaldības

pirmsskolas izglītības iestādes “Ieviņa” vadītāja (\* ) B.Jokste